WOLSKA

Патрыцыя Вольска (), больш вядомая як Вольска (; , , Мазавецкае ваяводства, Польшча) — польская спявачка, мультыінструменталіст, аўтар песень і кампазітар.

 Біяграфія 
У Патрыцыі Вольскай змалку выявіліся здольнасці да мастацтва. У 3 гады яна пачала наведваць тэатральныя і музычныя гурткі. З 7 гадоў грае на скрыпцы і фартэпіяне, пазней пазнаёмілася з укулеле. У 8 гадоў пачала пісаць песні, якіх мае больш за 200. Аўтар тэкстаў на польскай, англійскай, французскай і іспанскай мовах. Вучылася класічным спевам, была звязана з маладзёжным хорам, дзе спявала як салістка ў класічным і папулярным рэпертуары. Яна таксама выступала на міжнародных спаборніцтвах у Еўропе, дзе разам з камандай атрымала шэраг узнагарод.

Вучылася ў Варшаўскім універсітэце на кафедры сучасных моў.

 Творчасць 
Патрыцыя Вольская — пераможца Нацыянальнага конкурсу выканаўцаў на замежнай мове JoséSong у 2018 годзе.

Дэбют з уласнымі песнямі адбыўся ў 2021 годзе, першы выступ з уласнай песняй адбыўся на 59-м  у Аполі.

Яе дэбютны сінгл «Тэлефон», падрыхтаваны сумесна з прадзюсарам Пятром Левандоўскім, выйшаў 18 сакавіка 2021 года.

1 кастрычніка 2022 года ўдзельнічала ў Дні Польскай музыкі.

14 красавіка 2023 года выйшаў яе дэбютны альбом пад назвай WOLSKA.

Яшчэ да выхаду альбома яна выпусціла некалькі сінглаў, якія атрымалі станоўчыя водгукі, разам з Пятром Левандоўскім запісала хіт пад назвай «Dziewczyna z sąsiedztwa», які дасягнуў 13-га месца ў польскім агульнанацыянальным чарце Airplay.

 Ацэнкі 

Песні Вольскай называюць глытком свежасці не толькі дзякуючы музычным творам, але і зместу і пасылу. Напрыклад, песня «Тэлефон» распавядае пра ўплыў тэхналогій на чалавецтва і іх пагрозы. Нягледзячы на тое, што сінгл пачынаецца з тонкіх, бадзёрых гукаў, тэкст песні, безумоўна, выклікае роздум. Варты ўвагі і голас Вольскай. Ён меладычны і лёгкі для праслухоўвання, таму мае шанец прабіцца ў мэйнстрым.

 Дыскаграфія 

 Альбомы 
 Год  Арыгінальная назва  Па-беларуску 2023  Psychofanka  Псіхафанка

 Сінглы 
 Год  Арыгінальная назва  Па-беларуску 2021  Telefon  Тэлефон 2021  Kaput!  Капут! 2021  Mięta  Мята 2021  Hulajnoga  Самакат 2021  Niewidomy świat  Сляпы свет 2022  Dobranocka  Дабранач 2022  Dziewczyna z sąsiedztwa  Суседская дзяўчына 2022  Metropolis  Мегаполіс 2022  (Smutna) Dziewczyna z sąsiedztwa  (Сумна) Суседская дзяўчына 2023  Zwiastun  Трэйлер 2024  Mewy na Bemowie  Чайкі ў Бемова 2024  Bulwary  Бульвары 2024  Najliepszy miesiąc w roku  Самы лепшы месяц у годзе 2024  Tak czy siak  У любым выпадку 2025  Arkadia  Аркадыя 2025  Pierwszy mit  Першы міф

 Зноскі 

Катэгорыя:Спевакі і спявачкі Польшчы
Катэгорыя:Музыканты Польшчы
Катэгорыя:Спевакі і спявачкі XXI стагоддзя